बल्ले के बीच में लगी बॉल, कप्तान ने ले लिया DRS
ENG VS BAN ODI DRS Review Controversy. Follow Bangladesh vs England Cricket News, Updates, and Videos On Dainik Bhaskar (दैनिक भास्कर)
इंग्लैंड और बांग्लादेश के बीच तीन वनडे सीरीज का दूसरा वनडे शुक्रवार को मीरपुर के शेर-ए-बांग्ला स्टेडियन में खेला गया। इंग्लैंड के आदिल राशिद के सामने बांग्लादेश के तस्कीन ओवर फेंक रहे थे। 48वें ओवर की आखिरी गेंद पर तस्किन अहमद ने शानदार यॉर्कर फेंकी और स्ट्राइक पर खेल रहे राशिद ने बाॅल को बैट के बीच से हिट कर दिया।
बाॅल पैड के पास भी नहीं थी। फिर भी बांग्लादेश के कप्तान तमीम इकबाल ने रिव्यू ले लिया। जब इसका रीप्ले देखा गया तो बांग्लादेश टीम सोशल मीडिया पर ट्रोल हुई।
इंग्लैंड ने बनाई 2-0 की बढ़त
इंग्लैंड ने मीरपुर में खेले गए दूसरे वनडे मैच में बांग्लादेश को 132 रन से हराया। तीन वनडे मैचों की सीरीज में अंग्रेजों ने 2-0 की बढ़त बना ली है। इसके साथ ही इंग्लैंड ने 6 साल बाद बांग्लादेश को उसके घर में हराकर सीरीज पर कब्जा कर लिया है। भारत, श्रीलंका,वेस्टइंडीज और जिम्बाब्वे भी बांग्लादेश को घरेलू सीरीज में नहीं हरा पाए हैं। इससे पहले बांग्लादेश को जोस बटलर की कप्तानी में इंग्लैंड ने 2016-17 में हराया था। उसके बाद बांग्लादेश को अपने घर में घरेलू वनडे सीरीज में हार नहीं मिली थी।
जेसन रॉय की शतकीय पारी
बांग्लादेश ने टॉस जीतकर पहले फील्डिंग करने का फैसला किया। पहले बल्लेबाजी करते हुए इंग्लैंड ने जेसन रॉय की शतकीय और कप्तान जोस बटलर की अर्धशतकीया पारी की बदौलत 7 विकेट के नुकसान 326 रन का स्कोर खड़ा किया। जेसन रॉय ने 124 गेंदों में 132 रन की पारी खेली। उन्होंने अपने शतकीय पारी में 18 चौके और 1 छक्का भी जड़ा। रॉय का यह वनडे में 12वां शतक है। उन्होंने 104 गेंदों में अपना शतक पूरा किया।
रॉय ने टीम के कप्तान बटलर के साथ चौथे विकेट के लिए 109 रनों की तेज-तर्रार साझेदारी की। बटलर ने 64 गेंदों पर 76 रन बनाए। उन्होंने अपनी पारी में 5 चौके और 2 छक्के भी जड़े। रॉय और बटलर के अलावा मोईन अली ने 42 और सैम करन नाबाद 33 रन की तेज पारी खेल कर टीम को 7 विकेट पर 326 रन तक पहुंचाया। बांग्लादेश के लिए तेज गेंदबाज तस्कीन अहमद सबसे सफल साबित हुए। उन्होंने ही 3 विकेट हासिल किए।